|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)****1149 Budapest, Róna u. 87.****ORSZÁGOS VÁLASZTMÁNY** | **Telefon: 338-4002****E-mail: mkksz@mkksz.org.hu****Internet:** [**www.mkksz.org.hu**](http://www.mkksz.org.hu) |

**6/2023. (XI. 17.) MKKSZ OV határozata** az MKKSZ Szervezeti és Működési Szabályzata egyes szabályainak módosításáról

Az SZMSZ 34. pontja az alábbiak szerint módosul:

A nyugdíjasok és a diákok tagdíjának mértéke évente 3000 Ft. Ettől az alapszervezet – ha a nyugdíjasok elfogadják, illetve tudomásul veszik – felfelé eltérhet. Az így befolyt tagdíj teljes összegével az alapszervezet rendelkezik.

A pénzbeli társadalombiztosítás ellátás alatt értendő a csecsemőgondozási díj (CSED), gyermekgondozási segély (GYES), gyermekgondozási díj (GYED),gyermekápolásitáppénz (GYÁP), gyermeknevelési támogatás (GYET), táppénz, betegszabadság.

Az SZMSZ 35. pontja az alábbiak szerint módosul:

A tagdíj havi mértéke 2024. január 1-től 3000 Ft.

a) A tagdíjfizetés módjáról a tag – a meglévő lehetőségek közül – szabadon dönthet.

b) Az MKKSZ ösztönözheti azokat, akik a tagdíjfizetésüket az EgyesületOnline tagnyilvántartó és tagdíjkezelő rendszerben a tagdíjfizetést tartós megbízással automatikus utalásra állítják be. Az ösztönzés mértékét az elnök állapítja meg és hirdeti ki.

c) Amennyiben a tag az éves tagdíját egy összegben fizeti ki, kedvezményben részesülhet. A kedvezmény mértékét az elnök állapítja meg és hirdeti ki.

d) A tagnak lehetősége van önkéntesen – amennyiben szándéka irányul erre – 3000 Ft-nál magasabb tagdíjat fizetni, melyet – az EgyesületOnline tagnyilvántartó és tagdíjkezelő használata esetén – technikai okból egyeztetni szükséges az országos irodával.

e) A tag a bérminimum alatti kereset vagy váratlan keresetcsökkenés esetén – az országos irodával történő egyeztetés alapján – 2500 Ft-os tagdíjfizetésre jogosult.

Az SZMSZ 36. pontja az alábbiak szerint módosul:

a) A tagdíj 49 %-a az alapszervezetek részére – a befizetésük arányában és a rendelkezésük alapján − visszaosztásra kerül.

b) A tagdíj 51 %-a a megyei szervek és az országos szervek (OV, Elnökség, FEB, Országos Szakmai Tanácsok, rétegszervezetek, munkabizottságok, Országos Iroda) fenntartására és működésére fordítható;

valamint

ba) a tisztségviselők képzésére;

bb) a szociális célok megvalósítása érdekében az MKKSZ Közalkalmazottak és Köztisztviselők Egymásért alapítvány támogatására;

bc) az üdültetési szolgáltatás szervezési költségei biztosítására.

c) Az egyéni tag tagdíja a központi költségvetés része.

Budapest, 2023. november 17.

 **Boros Péterné sk.** elnök